

**RIETAVO SAVIVALDYBĖS TARYBA**

**SPRENDIMAS**

**DĖL RIETAVO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO 3, 4**, 7, **10, 16, 25 PUNKTŲ IR 9.2. PAPUNKČIO PAKEITIMO**

2017 m. vasario 23 d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 4 dalimi ir 18 straipsnio 1 dalimi, Lietuvos Respublikos švietimo įstatymo 15 straipsnio 1 ir 2 dalimis, Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ (jų pakeitimais), Rietavo savivaldybės taryba n u s p r e n d ž i a:

Pakeisti Rietavo Savivaldybės neformaliojo vaikų švietimo lėšų skyrimo ir panaudojimo tvarkos aprašo, patvirtinto Rietavo savivaldybės tarybos 2016 m. sausio 28 d. sprendimu Nr. T1-3, 3, 4, 7, 10, 16, 25 punktus ir 9.2. papunktį ir juos išdėstyti taip:

„3. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria ta savivaldybė, kurioje vaikas mokosi pagal NVŠ programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.“

„4. Jeigu NVŠ lėšų yra mažiau, negu vaikų, norinčių dalyvauti NVŠ programose, Rietavo savivaldybės neformaliojo vaikų švietimo lėšų skyrimo ir panaudojimo įgyvendinimo tvarkoje nurodomi vaikų pirmumo teisės naudotis NVŠ lėšomis kriterijai.“

„7. NVŠ lėšos švietimo teikėjui skiriamos, jeigu savivaldybės nustatytu dydžiu mažinamas Savivaldybės, valstybės ar kito švietimo teikėjo nustatytas mokestis už neformalųjį vaikų švietimą.“

„9.2. ugdymo priemonės ir kitos išlaidos, tiesiogiai susijusios su NVŠ programos vykdymu (pvz., ugdymui būtinų patalpų nuoma, išlaidos NVŠ kokybei užtikrinti ir kt.).“

„10. NVŠ lėšų negalima naudoti:

10.1. pramoginių renginių, vaikų poilsio ir su jomis susijusioms išlaidoms apmokėti;

10.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti.

10.3. rekonstrukcijos, statybos išlaidoms padengti ir ilgalaikiam turtui įsigyti;

10.4. NVŠ programos vykdytojo įsiskolinimams padengti.“

„16. NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę arba ne mažiau kaip 8 pedagoginio darbo valandas per mėnesį. NVŠ lėšų skyrimo prioritetai ugdymo kryptims ir maksimalus vaikų skaičius vykdomos NVŠ programos grupėje nustatomas Rietavo savivaldybės neformaliojo vaikų švietimo lėšų skyrimo ir panaudojimo įgyvendinimo tvarkoje.“

„25. Savivaldybė už panaudotas valstybės biudžeto lėšas per 20 darbo dienų pasibaigus kalendoriniams metams Švietimo ir mokslo ministerijos Buhalterinės apskaitos skyriui pateikia formą Nr. 2 – biudžeto išlaidų sąmatos vykdymo 20\_\_\_   m.      \_\_\_\_\_\_\_d. ataskaitą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.“

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo priėmimo dienos.

Savivaldybės meras

**RIETAVO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS PRIE SPRENDIMO**

**,,DĖL RIETAVO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO 3, 4, 7, 10, 16, 25 PUNKTŲ IR 9.2 PAPUNKČIŲ PAKEITIMO PROJEKTO**

2017-02-23

Rietavas

1. **Sprendimo projekto esmė.**

Tvarkos aprašas koreguojamas atsižvelgiant į Švietimo ir mokslo ministro 2017 m. sausio 23 d. įsakymu Nr. V-35 patvirtintus Neformaliojo vaikų švietimo lėšų skyrimo ir panaudojimo tvarkos aprašo pakeitimus. Pakoreguotu aprašu aiškiau reglamentuojamas lėšų, skirtų neformaliajam vaikų švietimui panaudojimas. Siūloma nustatyti NVŠ lėšų skyrimo prioritetus, ugdymo kryptims, maksimalų vaikų skaičių NVŠ programos grupėje, taip pat vaikų pirmumo teisės naudotis NVŠ programose kriterijus.

**2.** **Kuo vadovaujantis parengtas sprendimo projektas.**

Sprendimo projektas parengtas vadovaujantis Švietimo ir mokslo ministro 2016 sausio 5 d. įsakymu Nr. V-1 patvirtintu Neformaliojo vaikų švietimo lėšų skyrimo ir panaudojimo tvarkos aprašuir Švietimo ir mokslo ministro 2017 m. sausio 23 d. įsakymu Nr. V-35 „Dėl Švietimo ir mokslo ministro 2016 m. sausio 5 d. įsakymo Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“.

1. **Tikslai ir uždaviniai.**

Parengti Rietavo savivaldybės neformaliojo vaikų švietimo lėšų skyrimo ir naudojimo tvarkos aprašo pakeitimus.

1. **Laukiami rezultatai.**

Įvairesnės veiklos pasiūla, gerės vykdomų NVŠ programų, ugdymo kokybė.

1. **Kas inicijavo sprendimo projekto rengimą.**

Sprendimo projekto rengimą inicijavo Švietimo, kultūros ir sporto skyrius.

1. **Sprendimo projekto rengimo metu gauti specialistų vertinimai.**

Neigiamų specialistų vertinimų kol kas negauta.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

1. **Lėšų poreikis sprendimo įgyvendinimui.**

Valstybės biudžeto ir/arba Europos Sąjungos finansinės paramos ir bendrojo finansavimo lėšos.

**9.** **Antikorupcinis vertinimas.**

Šis sprendimas antikorupciniu požiūriu nevertinamas.

Švietimo, kultūros ir sporto skyriaus

vyr. specialistė Jolanta Grevienė